پترلیکھا پال

پترلیکھا پال(پیدائش: 20 فروری 1989) ایک ہندوستانی اداکارہ ہیں جو ہندوستان میں ایک بنگالی خاندان سے تعلق رکھتی ہیں۔ انہوں نے راج کمار راؤ کے ساتھ ہدایت کار ہنسل مہتا کی ہندی فلم سٹی لائٹس سے اپنے کریئر کا آغاز کیا۔

ابتدائی زندگی 
پترلیکھا شیلانگ میگھالیہ میں ایک بنگالی خاندان میں پیدا ہوئیں۔ان کے والد  ایک سندی محاسب(چارٹرڈ اکاؤنٹنٹ) اور والدہ ایک گھریلو خاتون ہیں، ان کی دادی شاعرہ تھیں۔  ان کے دو بہن بھائی پرنلیکھا پال اور اگنیش پال ہیں۔  انھوں نے ابتدائی تعلیم آسام ویلی اسکول سے حاصل کی۔ وہ بورڈنگ اسکول بھی گئیں اور پھر بشپ کاٹن گرلز اسکول بنگلور سے گریجویشن کی۔  ان کے والد چاہتے تھے کہ وہ ان کے نقش قدم پر چلیں لیکن وہ اداکاری میں دلچسپی رکھتی تھیں۔  ایچ آر کالج آف کامرس اینڈ اکنامکس میں پڑھتے ہوئے انہوں نے فلموں میں کام کرنے سے  پہلے بلیک بیری اور ٹاٹا ڈوکومو کے لیے کچھ اشتہارات بھی کیے۔

ذاتی زندگی 
پترلیکھا 2010 سے اداکار راج کمار راؤ کے ساتھ رومانوی تعلق میں تھیں۔ 15 نومبر 2021 کو جوڑے نے ہندوستان کے چندی گڑھ میں دی اوبرائے سکھ ولاس سپا ریزورٹ میں روایتی ہندو طریقےسے شادی کی۔

کیرئیر 
پترلیکھا نے اپنے فلمی کیریئر کا آغاز ڈراما سٹی لائٹس میں راج کمار راؤ کے ساتھ مرکزی کردار کے ساتھ کیا۔  ہنسل مہتا کی ہدایت کاری میں بننے والی یہ فلم راجستھان میں رہنے والے ایک غریب جوڑے کی کہانی بیان کرتی ہے جو روزی روٹی کی تلاش میں ممبئی چلے جاتے ہیں۔  کم بجٹ پر بنی یہ فلم تجارتی طور پر کامیاب ہوئی اور ناقدین نے اسے بہت پسند کیا۔ ان کی اگلی فلم، لو گیمز، ایک شہری سنسنی خیزفلم تھی جس کی ہدایت کاری وکرم بھٹ نے کی تھی۔ اس فلم کو مکیش بھٹ اور مہیش بھٹ نے پروڈیوس کیا تھا۔  فلم کی کاسٹ میں پترلیکھا، گورو اروڑہ اور تارا علیشا بیری شامل تھے۔

ان کے ٹی وی ڈراموں میں میں ہیرو بول رہا ہوں اور بدنام گلی مشہور ہیں۔

فلمیں 
سٹی لائٹس میں بطور راکھی سنگھ

لو گیمز میں بطور ریمونا رائے چند

نانو کی جانو میں بطور سدھی

ویئر از مائی کناڈکا

وائلڈ وائلڈ پنجاب

حوالہ جات 

بھارتی فلمی اداکارائیں
1989ء کی پیدائشیں
میگھالیہ کی اداکارائیں
Short description is different from Wikidata